༄༅། །རྩིས་ཀྱི་རྒྱུ་མཚན་བཞུགས།
༄༅། །བླ་མ་དང་དཀོན་མཆོག་གསུམ་ལ་ཕྱག་འཚལ་ཞིང་སྐྱབས་སུ་མཆིའོ། །གང་
གི་འོད་ཟེར་ཆ་ཡི་ཆ་ཤས་ཕྲ་མོ་ཡིས། །བསྐལ་པའི་མུན་པ་མུན་ནག་ཀུན་སེལ་ཉི་མས་
ཀྱང་། །གསལ་བར་མ་ནུས་བདེ་གཤེགས་སྙིང་པོ་གསལ་མཛད་པ། །བླ་མའི་གསུང་འོད་
དྲི་མ་མེད་ལ་ཕྱག་འཚལ་ནས། །བློ་གྲོས་ལུས་བཟང་ངོ་ཚ་ཤེས་པའི་གོས་རྒྱན་ཅན། །དད་
པའི་བཞིན་རས་གཏོང་ལ་དགའ་བའི་སྤྱན་རྒྱས་པ། །ལྷག་བསམ་ཡངས་པས་ས་ཆེན་སྐྱོང་
བའི་མཆོག་ཁྱོད་ལ། །ངོ་མཚར་རྩིས་ཀྱི་རྒྱུ་མཚན་འགའ་ཞིག་ཞུ་བར་བགྱི། །ཟླ་བ་ཕྱེད་པ་
དྲུག་ཅུ་རྩ་ལྔ་ན། །ལྷག་པའི་ཟླ་བ་འབྱུང་རྣམས་རྟོགས་བྱའི་ཕྱིར། །མ་དག་ཟླ་གཉིས་འོག་
མ་ལག་པས་བསྒྱུར། །མདའ་རོས་རྙེད་པ་སྟེང་སྦྱིན་ཟླ་དག་འགྱུར། །མ་དག་ཟླ་བ་ཁྱིམ་
ཞག་སུམ་ཅུའི་བདག །དག་པའི་ཟླ་བ་ཚེས་གྲངས་སུམ་ཅུ་ལགས། །ཚེས་གྲངས་རེ་རེའི་
རྩ་བའི་ལོངས་སྤྱོད་ནི། །ཆུ་ཚོད་ང་དགུ་སྲང་གསུམ་སྲོག་བཞི་ལགས། །དེ་དག་སོ་སོར་
སུམ་ཅུས་བསྒྱུར་བ་ནི། །ཟླ་བ་གཅིག་ཏུ་བསགས་པའི་ལོངས་སྤྱོད་དེ། །རེས་གཟའ་ཉེར་
དགུ་ཆུ་ཚོད་སུམ་ཅུ་གཅིག །ཆུ་སྲང་ལྔ་བཅུར་འགྱུར་བ་རང་བཞིན་ལགས། །དེ་ལ་རེས་
གཟའ་འཁོར་ལོར་ལོངས་པ་བཞི། །དོར་བའི་ལྷག་མ་གཟའ་གཅིག་དབྱུག་གུ་ནི། །དྲུག་
ཆས་དམན་པའི་སུམ་ཅུ་རྩ་གཉིས་ལགས། །དེ་ཡི་སླད་དུ་རྣམ་དག་ཟླ་བ་ནི། །གནས་གསུམ་
དབུས་མ་སོ་ཡིས་བསྐྱུར་བ་ལ། །འོག་གི་དྲུག་ཆས་ཕྲི་བའི་ལྷག་མ་རྣམས། །གོང་ནས་གོང་
དུ་དྲིལ་ནས་འདོར་བར་གསུང༌། །ལྷག་མ་གང་ཡིན་གཟའ་ཚེས་དྷུ་བ་ལགས། །ཚེས་རེ་ལ་
ཡང་རྐང་པའི་གནས་རེ་དང༌། །དེ་ཡི་ཆ་རེ་ངེས་པར་འཇུག་པས་ན། །ཟླ་བ་གཅིག་ལ་རིལ་
23

ཇོ་ནང་དཔེ་ཚོགས།
སྤྱིའི་དེབ་ཞེ་གཉིས་པ།
པོ་སུམ་ཅུ་དང་། །མཁའ་ཀླུ་རི་རྩེའི་ཆ་ཡང་དེ་ཙམ་སྟེ། །ཆ་ཤས་དེ་ལ་སུམ་ཅུས་ཐོབ་པ་ནི། །
དུས་ཉིའི་ཆ་ཤས་གཅིག་ཏུ་འགྱུར་བ་ལགས། །རིལ་པོའི་འཁོར་ལོ་ཉི་ཤུ་བརྒྱད་དོར་བས། །
ལྷག་མ་རིལ་པོ་གཉིས་སུ་ངེས་པས་ན། །གནས་གཉིས་འོག་མ་དུས་ཉིས་འགོད་པ་དང་། །
སྟེང་མ་མིག་གིས་བསྒྱུར་བའི་ རྒྱུ་དེ་ལགས། །ཉི་མས་ཚེས་རེའི་བར་དུ་རྒྱུ་སྐར་ལ། །ཆུ་
ཚོད་རྒྱ་མཚོ་ཆུ་སྲང་ཟླ་མིག་དང༌། །དབུགས་མདའ་འདོད་པའི་ཆ་དགུ་སྤྱོད་པས་ན། །ཟླ་
བ་གཅིག་ལ་སྐར་མ་གཉིས་དང་ནི། །སོ་དགུའི་ཆས་དམན་ཆུ་ཚོད་དྲག་པོར་འགྱུར།
ཕྱིར་དབུས་མ་དྲག་པོས་བསྒྱུར་བ་ལ། །འོག་གི་སོ་དགུའི་ཆ་ཡིས་འབྲིད་པ་དང་།
།དེ་
།སྟེང་མ་
ལག་པས་བསྒྱུར་བར་གསུངས་པ་ལགས། །སྣོན་པ་ཐམས་ཅད་རྩིས་གཞི་སྔ་མ་ཡི། །ལྷག་
མ་ཡིན་ཕྱིར་ངེས་པ་འགའ་མ་མཆིས། །ཡང་ན་དང་པོར་ཟླ་རེའི་དྷྱ་བ་ཀུན། །རྣམ་དག་ཟླ་
བས་སོ་སོར་ལེགས་བསྒྱུར་ནས། །རང་གྲངས་ལོངས་རྣམས་འབུད་ཅིང་དོར་བས་ཀྱང་། །
དོན་འདི་ཁོ་ན་གསལ་བར་སྟོན་པ་ལགས། །དེ་ཕྱིར་འདི་ཀུན་རྩིས་གཞི་སྔ་མ་ཡི། །ལྷག་
མ་རྣམས་དང་བསྲེས་པ་ཙམ་གྱིས་ཀྱང༌། །ད་ལྟའི་དྷྱ་བ་ཚུལ་བཞིན་འགྲུབ་པས་ན། །གང་
ལྟར་ བརྩིས་ ཀྱང་ འབྲས་ བུ་ གཅིག་ པ་ལགས། །ཟླ་བ་རེ་རེའི་དྷུ་བ་གང་ཞེ་ན། །གཟའ་
གཅིག་ཟླ་མེའི་ཆུ་ཚོད་མཁའ་མདའི་སྲང་། །ཚོགས་གཉིས་ཆ་གཅིག་སྐར་མིག་དབྱུག་གུ་
ཕྱོགས། །ནོར་མདའི་ཆུ་སྲང་དབུགས་གཉིས་ཆ་བཅུ་ལགས། །དེ་ཕྱིར་འདི་ཉིད་ཡང་དང་
ཡང་བསྣན་ན། །ཕྱིར་མ་ཕྱི་མའི་དྷྱ་བར་གདོན་མི་ཟ། །ཟླ་བ་སྔ་མའི་གནམ་གང་མཐར་
ཐུག་པའི། །ལོངས་སྤྱོད་ངེས་པ་ཟླ་བའི་དྷུ་བས་སྟོན། །དེ་ཉིད་གཞིར་བྱས་ད་ལྟའི་ཟླ་བ་ཡི། །
ཚེས་གྲངས་སོ་སོའི་ངེས་པ་ཚོལ་བ་ན། །དང་པོར་རྩ་བའི་ལོངས་སྤྱོད་བྱིན་པ་ལ། །སོ་སོའི་
རྐང་པས་འཕེལ་འགྲིབ་རིག་པར་བྱ། །གཟའ་ལ་ཚེས་བྱིན་དབྱུག་གུར་འབྲིད་པ་ཡང་། །
ཆུ་ཚོད་ལྔ་བཅུ་རྩ་དགུའི་དོན་ཡིན་པས། །གཟའ་དང་ཚེས་ཀྱི་ལོངས་སྤྱོད་རག་པ་ཙམ། །
24

ཀུན་མཁྱེན་རྟོན་པ་བཞི་ལྡན།
བོད་དགུ་པ།
རྩིས་ཀྱི་རྒྱུ་མཚན།
ཞིབ་མོར་རྩི་དང་སྲང་དང་ སྲོག་ཀྱང་སྦྱིན། །དེ་ལས་རྐང་པས་འཕེལ་འགྲིབ་རྟོགས་བྱའི་
ཕྱིར། །ཚེས་དང་ གྲངས་ མཚུངས་ རྐང་ པ་ སྣོན་ པ་ ལ། །རིལ་པོར་ ཚེས་གྲངས་སྦྱིན་ཞེས་
གསུངས་པ་ལགས། །བཅུ་བཞིས་འགོད་པའི་རྒྱུ་མཚན་རྟོགས་པར་བླ། །ལྷག་མ་གང་ཟིན་
རྐང་པའི་གནས་དེ་ཉིད། །ཚེས་དང་ལྷན་ཅིག་ད་ལྟ་སྤྱོད་བཞིན་མཆིས། །སྔ་མ་རྣམས་ནི་
སྔར་དུ་སྤྱད་ཟིན་ཡང་། །དེ་ཡི་སྣོན་འབྲིད་རི་མོ་སྔ་མར་བགྱིས། །དེ་ཕྱིར་དེ་དག་ལྷན་ཅིག་
ཀུན་བསྡོམས་ནས། །སྣོན་འབྲིད་བྱ་ཕྱིར་སྔ་རྐང་ཟོས་སྡོམ་གསུངས། །སྔ་རྐང་རྫོགས་ནས་
དེ་ཉིད་སླར་ འགྲིབ་པ། །དེ་ལ་ཕྱི་རྐང་ཞེས་གསུངས་དེ་ཡི་ཕྱིར། །སྔར་ཟོས་དེ་ལ་རིམ་
གྱིས་འབྲིད་ཕྱིར་དང་། །ཕྲི་བའི་ལྷག་མ་མདུན་ན་གནས་ཕྱིར་དང་། །མདུན་ན་གང་གནས་
དེ་ཡི་སྣོན་འབྲིད་ཕྱིར། །ཕྱི་རྐང་ཟིན་ན་བཟའ་བྱ་སྡོམ་ཞེས་གསུངས། །དེ་ཡི་རྒྱུ་ཡང་ནོར་
རམ་བུ་ལོན་དག །སྔ་རྐང་རྣམས་ལ་རིམ་གྱིས་འཕེལ་བ་དང་། །ཕྱི་རྐང་ལ་ནི་རིམ་གྱིས་
འགྲིབ་པས་ན། །གང་འཕེལ་དེ་ཉིད་འགྲིབ་པ་ཡིན་ཕྱིར་རོ། །རྐང་པ་གང་ཟིན་དེ་ཡི་སྔུན་
མ་ཡི། །ཆ་ ཡང་སྤྱོད་ཕྱིར་སྔུན་མས་ཆ་ཤས་བསྒྱུར། །དུས་ཉིས་ཐོབ་པ་ཆུ་ཚོད་ལྷག་མ་
ཡང་། །དྲུག་ཅུས་བསྒྱུར་བ་ལ་སོགས་རྟོགས་པར་སླ། །ཐོབ་པ་མཉམ་ཚེ་ནོར་དུ་འགྱུར་
ཞེས་པའང་། །སྔ་རྐང་ཆ་བཅས་ནོར་ནི་འཕེལ་བ་སྟེ། །ཕྱི་རྐང་ཆ་བཅས་ནོར་ནི་འགྲིབ་
པར་བས། །མི་མཉམ་ཚེ་ན་བུ་ལོན་འགྱུར་ཞེས་པའང༌། །སྔ་རྐང་ཆ་བཅས་བུ་ལོན་འཕེལ་
བ་སྟེ། །ཕྱི་རྐང་ཆ་བཅས་བུ་ལོན་འགྲིབ་པར་ཟད། །དེ་ཉིད་ཕྱིར་ན་ཆ་ཤས་ལོངས་སྤྱོད་
ཀྱང་། །སྔ་རྐང་ལ་བསྣན་ཕྱི་རྐང་རྣམས་ལ་དབྲི། །དེ་ནས་གཟའ་ལ་སྦྱིན་དང་དོར་བས་ནི། །
ནོར་དང་བུ་ལོན་འཕེལ་དང་འགྲིབ་པ་བཞིས། །བགྲོད་པ་གཉིས་དང་རྒྱུ་སྐར་འཁོར་བས་
ན། །རེ་ཞིག་ཟླ་བའི་རྐང་པས་དག་པ་ལགས། །ཡང་ན་དང་པོར་རྐང་པའི་སྣོན་དབྲིད་བྱ། །
ཕྱི་ནས་མཉམ་ན་ སྔ་རྐང་ཆ་བསྣུན་ཅིང་། །ཕྱི་རྐང་ཆ་འབྲི་ཅི་སྟེ་མི་མཉམ་ན། །དེ་ལས་
25

རྫོ་ནང་དཔེ་ཚོགས།
སྤྱིའི་དེབ་ཞེ་གཉིས་པ།
བཟློག་པའི་ཆོ་ག་བགྱིས་ཀྱང་རུང་། །རྐང་པ་ཆ་བཅས་ཇི་ལྟར་སྤྱོད་པའི་ཚུལ། །གྲུབ་མཐར་
བཀོད་པས་དེར་ཡང་གཟིགས་ན་གསལ། །ཤིན་ཏུ་རྒྱས་པར་བླ་མ་མཁས་པའི་མཆོག །
ལེགས་པར་མཉེས་ པའི་ ཞལ་ ལས་བླང་བར་བགྱི། །ཚེས་གྲངས་གནས་ གཉིས་སྟེང་མ་
ཆུས་བསྒྱུར་ཏེ། །འོག་གི་སུམ་ཆ་དང་བཅས་ཉི་མ་ལ། །སྦྱིན་པར་གསུངས་པ་གང་དེ་རགས་
པ་ཙམ། །རེ་ཞིག་བླ་ཆོས་ཁོ་ནར་བྱས་པ་ལགས། །ཞིབ་མོར་རྩི་ན་ཆུ་ཚོད་རྒྱ་མཚོ་དང་། །
ཆུ་སྲང་ཟླ་མིག་དབུགས་མདའ་ཆ་དགུ་རྣམས། །ཚེས་ཀྱིས་བསྒྱུར་བ་ཉི་མར་བྱིན་པ་ཡིས། །
ལྷག་ ཆད་མེད་ པའི་ཉི་ མ་བར་བ་འགྲུབ། །སླར་ཡང་དེ་ཉིད་རྐང་པས་དག་བྱའི་ཕྱིར། །
དག་ གཞི་དག་ པའི་ ཡན་ ལག་ གནས་ གཉིས་ཀྱི། །གཅིག་ ལ་ཁྱིམ་གསུམ་ སྦྱོང་བའི་རྒྱུ་
མཚན་ནི། །ཉི་མ་སྦལ་པའི་ཁྱིམ་དུ་སྐྱེས་ཕྱིར་རོ། །ཅི་སྟེ་མ་ལྡང་འཁོར་ལོ་བསྲེ་བ་ནི། །
དང་པོར་དོར་བ་སླར་ཡང་གཞུག་ཕྱིར་རོ། །དེ་བཞིན་ལྷག་མ་འཁོར་ཕྱེད་འདོར་བ་ནི། །
བགྲོད་པ་ཕྱོགས་རེའི་ལོངས་སྤྱོད་ཚོལ་ཕྱིར་རོ། །ཁྱིམ་གྱི་རྐང་པ་ཁྱིམ་གྱིས་བགྲོད་ཕྱིར་
དང་། །ཁྱིམ་ཡང་མཚུངས་པར་དབྱུག་གུར་བསིལ་བའི་ཕྱིར། །ལྷག་མ་སྐར་གནས་དྲུག་
ཅུས་བསྒྱུར་བ་ལ། །འོག་གི་ཆུ་ཚོད་བསྲེ་བར་གསུངས་པ་ལགས། །མདའ་ཡོན་ཟླ་བ་ཁྱིམ་
རེའི་ཆུ་ཚོད་དེ། །དེ་ཡིས་གང་རྙེད་འདས་པའི་ཁྱིམ་རྣམས་ལགས། །དེ་ལྟ་བས་ན་ད་ལྟ་
སྤྱོད་པའི་ཁྱིམ། །སྔུན་མ་ཡིན་ཕྱིར་སྔུན་མས་ལྷག་མ་བསྒྱུར། །དེ་ལས་རྙེད་པ་ཆུ་ཚོད་ལྷག་
མ་ནི། །དྲུག་ཅུས་བསྒྱུར་ལ་འོག་གི་ཆུ་སྲང་དག །བསྲེ་བ་ཆུ་སྲང་ཉིད་དུ་མཚུངས་ཕྱིར་ཏེ། །
ལྷག་མ་དབུགས་ཀྱང་དེ་དང་མཚུངས་པ་ལགས། །དེ་དག་སྔ་རྐང་ཟས་སྡོམ་སྟེར་བ་ནི། །
ནོར་རམ་བུ་ལོན་ འཕེལ་བ་ཡིན་ཕྱིར་རོ། །ཕྱི་རྐང་བཟའ་བྱ་སྡོམ་ལ་འབྲིད་པ་ནི། །ནོར་
རམ་བུ་ལོན་འགྲིབ་པ་ཡིན་ཕྱིར་རོ། །དེ་ནས་དེ་དག་ཉི་མའི་གནས་གཅིག་ལ། །རིམ་པར་
སྦྱང་ཞིང་རིམ་མིན་སྣོན་པ་ནི། །སྐྱེས་ཁྱིམ་ནས་བརྩམས་སྔ་མའི་ཁྱིམ་དྲུག་དང༌། །ཕྱི་མ་
26

ཀུན་མཁྱེན་རྟོན་པ་བཞི་ལྡན།
པོད་དགུ་པ།
རྩིས་ཀྱི་རྒྱུ་མཚན།
དྲུག་ལ་བུ་ལོན་ནོར་ཕྱིར་རོ། །དེ་ཡི་རྒྱུ་ཡང་ཆུ་སྲིན་ལ་སོགས་པའི། །ཁྱིམ་ལ་རྐང་པ་རྣམ་
དྲུག་ བསྣན་ པ་རྣམས། །སླར་ ཡང་ སྦལ་ པ་ ལ་ སོགས་ཁྱིམ་ དྲུག་ ལ། །རྐང་པ་དེ་རྣམས་
འབྲིད་པ་ཉིད་ཕྱིར་རོ། །·རིམ་མིན་སྦྱིན་ཞིང་རིམ་པར་དོར་བ་ནི། །བྱང་དུ་བགྲོད་ཚེ་ཉི་མ་
འཕེལ་བ་དང༌། །ལྷོ་རུ་བགྲོད་ཚེ་འགྲིབ་པ་ཉིད་ཕྱིར་རོ། ། ཡང་ན་དང་པོར་རྐང་པའི་སྣོན་
འབྲིད་དང་། །ཕྱི་ནས་ སྔུན་མའི་སྣོན་འབྲིད་བགྱིས་ཀྱང་རུང་། །ཉི་མའི་ཁྱིམ་འདི་རེས་
གཟའ་རྣམས་ཀྱི་ཡང་། །བཞོན་པ་ཡིན་ཕྱིར་དེར་ཡང་སྣོན་འབྲིད་བྱ། །རྣམ་དག་ཉི་མའི་
ལོངས་སྤྱོད་དེ་ཉིད་ནི། །ཆུ་ཚོད་ལྔ་བཅུ་བཞིར་བཅས་ཟླ་བས་སྤྱོད། །དེ་ཕྱིར་ཉི་མའི་སྐར་
མར་ཚེས་སྦྱིན་ནས། །རོ་ཡིས་ཚེས་བསྒྱུར་དབྱུག་གུར་འབྲིད་པ་གསུངས། །འདི་ཡི་དོན་
ཡང་རྣམ་དག་ཉི་མ་ལ། །མཚོ་མདའ་ཚེས་བསྒྱུར་དབྱུག་གུར་བྱིན་ན་གསལ། །དེ་ལ་ཚེས་
ཀྱི་ལོངས་སྤྱོད་འབྲིད་པ་ནི། །འདས་དང་མ་འདས་རྟོགས་པའི་དོན་ཕྱིར་ལགས། །ཚེས་
གྲངས་རེ་ལ་བྱེད་པ་གཉིས་ཕྱིར་དང་། །དང་པོའི་ཆ་ལ་བྱེད་གཞན་འཇུག་ཕྱིར་དང་། །དེ་
ཡི་ འཁོར་ ལོ་ བདུན་ དུ་ངེས་ པའི་ ཕྱིར། །མིག་བསྒྱུར་གཟུགས་དབྲི་ཐུབ་པས་འགོད་པ་
གསུངས། །ཉི་ཟླ་གཉིས་བསྲེས་སྦྱོར་བ་རྟོགས་པར་སླ། །གོ་བླ་གཞན་ཡང་ཡི་གེར་མ་
བཀོད་དོ། །གཟའ་ཚེས་སྐར་མ་སྦྱོར་བ་བྱེད་པ་ཀུན། །ལྷག་མེད་ཆད་མེད་རིམ་གྱིས་འཕོ་
བ་ལགས། །དེ་ལྟར་ན་ཡང་ལེགས་པར་མ་སྦྱངས་པའི། །རྩིས་པ་ཕལ་ཆེར་གཟའ་ཚེས་
ཆད་ལྷག་སྨྲ། །ཟླ་བའི་ཆ་ཤས་འཕེལ་འགྲིབ་སུམ་ཅུ་དང་། །དྷྱ་བ་ལ་ཡང་ཆད་ལྷག་ཡོད་
དམ་ཅི། །གཟའ་ལ་ཚེས་བྱིན་དབྱུག་གུར་འབྲིད་པ་ན། །ཚེས་གྲངས་ཆད་ཚེ་སྣོན་འབྲིད་མི་
བྱེད་པར། །ལྷག་པའི་ཚེ་ན་ལན་གཉིས་བྱེད་དམ་ཅི། །རིལ་པོར་སྟེར་བ་ན་ཡང་དེ་དང་
མཚུངས། །དེ་བཞིན་གནས་གཉིས་སྟེང་ཆུས་བསྒྱུར་སོགས་དང་། །ཉི་མ་དག་པའི་སྐར་མ་
ཚེས་སྦྱིན་ཞིང་། །གཞན་དུ་ཚེས་ལ་རོ་ ཡིས་བསྒྱུར་བ་དང་། །ཚེས་ལ་མིག་གིས་བསྐྱུར་
27

ཇོ་ནང་དཔེ་ཚོགས།
སྤྱིའི་དེབ་ཞེ་གཉིས་པ།
བའང་དེ་དང་མཚུངས། །ཉི་ཟླ་འཛིན་པ་བཅོ་ལྔའི་མཐར་གསུངས་པས། །བཅོ་ལྔ་ཆད་ཚེ་
འཛིན་པའི་མཚམས་དེ་མཚར། །ཚེས་ལ་འཁྱུད་པའི་རྐང་པ་ཡོད་བཞིན་དུ། །དེ་ལ་འཁྱུད་
པའི་ཚེས་དེ་མེད་པའང་མཚར། །རེས་གཟའ་ལོངས་སྤྱོད་གནས་སུ་གང་ཤར་ཀུན། །གང་
བྱིན་ཚེས་གྲངས་དེ་ཡི་ལོངས་སྤྱོད་དེ། །དེ་དག་ད་ལྟ་མངོན་སུམ་ཡོད་བཞིན་དུ། །ཚེས་དེ་
མེད་པར་སྨྲ་བ་སྨྱོ་འམ་ཅི། །ཟླ་བའི་ཆ་རེ་ཚེས་གྲངས་རེ་རེ་ལ། །མིང་རེ་ཡི་གེ་རེ་རེ་ཁམས་
རེ་དང་། །བྱེད་པ་གཉིས་རེ་ལ་སོགས་གསུངས་པས་ན། །ལྷག་པོ་དེ་ཡི་ཁམས་སོགས་མིང་
ཡིག་གང༌། །གཞན་ཡང་འདི་ལ་རྒྱུད་འགྲེལ་དཔང་བྱས་ནས། །ཕྱི་ནང་གཞན་གྱི་དོན་ལ་
རབ་མཁས་པས། །ལེགས་པར་བརྟགས་ན་ངན་སྐྱུགས་ཕུང་པོ་ལྟར། །ཉེས་པའི་དྲི་མ་མི་
བཟད་མཐའ་ཡས་སོ། །ཉིན་ཞག་རེས་གཟའ་དབྱུག་གུ་དྲུག་ཅུར་ངེས། །ཚེས་ནི་མ་ངེས་
རྐང་པས་འཕེལ་འགྲིབ་ཕྱིར། །ཉིན་ཞག་ཚེས་གྲངས་ཞག་གི་དལ་མྱུར་ལ། །གཟའ་ཚེས་
ཆད་ལྷག་ལྟ་བུར་བྱིས་པས་མཐོང༌། །ཉིན་ཞག་ནམ་ཡང་ཆད་དང་ལྷག་མེད་ཕྱིར།། དེ་ལ་
འཁྱུད་པའི་རེས་གཟའ་ཆད་ལྷག་མེད། །ཚེས་ལ་ཆད་ལྷག་མེད་པར་གྲུབ་པས་ཀྱང་། །གཟའ་
ལ་ཆད་ལྷག་མེད་པ་གྲུབ་པ་ལགས། །གཟའ་གཅིག་ཚེས་གྲངས་གསུམ་ལ་འཇུག་པ་དང་། །
ཚེས་གཅིག་ལ་ཡང་གཟའ་གསུམ་འཇུག་སོགས་ཀྱི། །རྒྱུ་མཚན་ཟབ་ཡངས་མཐོང་བས་
ལེགས་བརྟགས་ན། །ལྷག་ཆད་སྣང་ཡང་ལྷག་ཆད་རྡུལ་ཙམ་མེད། །ཉིན་ཞག་ལྟ་བུར་རེས་
གཟའི་འཕོ་མཚམས་ཀྱང་། །ནམ་ལངས་ཉིད་ཡིན་དེ་ཕྱིར་ངེས་པ་སྟེ། །ལོངས་སྤྱོད་གནས་
སུ་གང་འཆར་མ་ངེས་པས། །ཚེས་ལ་འཕོ་མཚམས་ངེས་པ་ འགའ་མ་མཆིས། །ལོངས་